paragraph_text: Sherlock Holmes: Igra sjena (eng. Sherlock Holmes: A Game of Shadows) je britansko-američki akcijski krimi film iz 2011. kojeg je režirao Guy Ritchie, dok produkciju zajednički potpisuju Joel Silver, Lionel Wigram, Susan Downey i Dan Lin. To je nastavak filma Sherlock Holmes iz 2009. temeljen na likovima i pričama koje je napisao Sir Arthur Conan Doyle. Scenarij su napisali Michele i Kieran Mulroney. Robert Downey, Jr. i Jude Law ponavljaju svoje uloge kao Sherlock Holmes i Dr. John Watson, te im se pridružuje Noomi Rapace kao Simza i Jarred Harris kao Profesor Moriarty.